Ísland vann frábæran sigur á Danmörku , 30 - 31 , í fyrsta leik sínum á EM 2020 . Íslenska karlalandsliðið í handbolta sigraði Dani í þrususpennandi leik í Malmö fyrr í kvöld . Var staðan í hálfleik jöfn , 15 - 15 , en í seinni hálfleik var íslenska liðið sterkara . „ Við héldum haus allan tímann , þetta var ekki einfalt verkefni eins og gefur að skilja á móti Ólympíu - og heimsmeisturum á heimavelli , þetta var eins og þeirra heimavöllur með alla áhorfendur hér á bakvið sig nema stórkostlega Íslendinga hérna , þúsund Íslendinga sem voru að hjálpa okkur og það er ómetanlegt , “ sagði Guðmundur Guðmundsson , þjálfari liðsins í samtali við RÚV eftir leikinn , en hann var eðlilega ánægður með sigurinn . Aron Pálmarsson þótti eiga magnaðan leik í viðureigninni við Dani , en hann skoraði tíu mörk og gaf níu stoðsendingar . Danir höfðu möguleika á að jafna stöðuna í lokasókn sinni en Björgvin Páll Gústavsson markvörður íslenska liðsins varði skot Mikkels Hansen beint úr aukakasti . Guðmundur sagði þó mikilvægt að menn hefðu fæturna á jörðinni þrátt fyrir úrslitin , í ljósi þess að Ísland hóf síðustu tvö Evrópumót á því að vinan sterka sigra á Norðurlandaþjóðum en hafi svo verið úr leik eftir það . „ Ísland hefur áður lent í því að vinna fyrsta leik á EM og síðan lent í ógöngum . Núna er það okkar að fylgja þessum leik eftir , “ sagði hann á RÚV . Þess má geta að Ísland er með tvö stig í E-riðli líkt og Ungverjaland .